Nafarroako Parlamentuko Mahaiak, 2019ko azaroaren 18an egindako bilkuran, Eledunen Ba­­tzarrari en­­tzun ondoren, erabaki hau hartu zuen, besteak beste:

**1.** Izapide­­tzeko onar­­tzea Marta Álvarez Alonso andreak aurkezturiko mozioa, zeinaren bidez Nafarroako Gobernua premia­tzen baita 2020an obrak lizita eta has di­tzan Tuterako La Atalaya zentroan gu­txienez ere bizikidetasun-unitate berri bat eraiki­tzeko.

**2.** Nafarroako Parlamentuko Aldizkari Ofizialean argitara dadin agin­­tzea.

**3.** Mozioa Eskubide Sozialetako Ba­tzordean izapide­­tzea, eta zuzenketak aurkezteko epea buka­­tzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2019ko azaroaren 18an

Lehendakaria: Unai Hualde Iglesias

MOZIOAREN TESTUA

Navarra Suma talde parlamentarioari atxikitako foru parlamentari Marta Álvarez Alonso andreak, Legebil­tzarreko Erregelamenduan xedatuaren babesean, honako mozio hau aurkezten du, Eskubide Sozialetako Ba­tzordean eztabaida­tzeko:

Informazio-eskari bati (10-19/PEI 00292) emandako eran­tzunean Nafarroako Gobernuak adierazi duenez, 2019ko urriaren 30ean 13 per­tsonakoa zen ezgaitasunen bat duten per­tsonen­tzako egoi­tza-toki bat lor­tzeko i­txarote-zerrenda Tuterako La Atalaya zentroan.

Horietatik, 3k bakarrik daramate i­txaroten 6 hilabete baino gu­txiago. Gizarte Zerbi­tzuen Zorroak gehieneko epe hori ezar­tzen du egoi­tza-arretaren prestazioa, zeina Gizarte Zerbi­tzuei buruzko Foru Legeak eta zorroak berak eskubide subjektibo gisa ezar­tzen baitu, eman dadin. Gainon­tzeko 10 per­tsonek 18 hilabete eta 5 urte bitarte daramate i­txaroten.

Zentro horretan eguneko zentroko toki bat lor­tzeko i­txaron beharreko denborari dagokionez, berriz, Nafarroako Gobernuaren eran­tzun horren arabera, egun horretan i­txarote-zerrendan zeuden 3 per­tsonek 7 eta 17 hilabete bitarte egon behar izan dute zain; hau da, Zorroak ezar­tzen duen 6 hilabeteko epea baino gehiago. Gainera, oso litekeena da i­txarote-zerrenda hori heldu den ikasturtearen amaiera aldean handi­tzea; izan ere, Torre Monreal ikaste­txean ezgaitasuna daukaten ikasleen kopurua handia da, eta horiek eguneko zentroko erabil­tzaile izan litezke.

Tuterako La Atalaya da ezgaitasun intelektuala duten per­tsonen­tzako egoi­tza-zentro eta eguneko zentro bakarra Erriberan, eta beterik dauzka bere toki guztiak (egoi­tzako 50ak eta eguneko zentroko 24ak). Ez da aurreikusten toki horiek libratuko direnik, eta espazio fisikorik ere ez dago toki gehiago egon ahal izateko.

Horregatik, eta elkarbizi­tza-eredu ­txikiagoen aldeko apustua egiten bada ere, lehenbailehen heldu behar zaio arazo horri eta handitu egin behar da ezgaitasunen bat daukaten per­tsonen­tzako egoi­tza-tokien kopurua Erriberan, horrek eguneko zentroko tokiak libra­tzea ekarriko baitu bidenabar (une honetan, egoi­tza-toki bat nahi dutenek har­tzen dituzte toki horiek).

La Atalaya zentroak –titulartasun publikokoa baita– badu behar adina lur bertan elkarbizi­tza-unitate berriak sortu ahal izateko, eta, gainera, Tuterako hiriarekin behar bezala komunikatuta dago.

Horregatik guztiagatik, honako erabaki proposamen hau aurkezten dugu:

1. Nafarroako Parlamentuak Nafarroako Gobernua premia­tzen du 2020an obrak lizita eta has di­tzan Tuterako La Atalaya zentroan gu­txienez ere bizikidetasun-unitate berri bat eraiki­tzeko.

2. Nafarroako Parlamentuak Nafarroako Gobernua premia­tzen du obrak bukatuta daudenean zentro horretako egoi­tza-tokien kopurua handitu dezan i­txarote-zerrenda bete­tzeko eta Gizarte Zerbi­tzuen Zorroan ezarritako betekizunei eran­tzuteko.

Iruñean, 2019ko azaroaren 13an

Foru parlamentaria: Marta Álvarez Alonso